b"\n_START_ARTICLE_\nV\xc3\xb2tics\n_START_SECTION_\nH\xc3\xa0bitat\n_START_PARAGRAPH_\nL'antiga Watland era l'O i N d'Ingermanland. Pel 1200, els v\xc3\xb2tics ocupaven del riu Narva, a l'E del riu Inger, i del Golf de Finl\xc3\xa0ndia al N a l'actual Oudova al Sud. El 1848, hi havia 37 viles v\xc3\xb2tiques; el 1942 nom\xc3\xa9s 23. Avui encara viuen a 5 viles del districte Kingisepp de Sant Petersburg: Kukkusi, Rajo (el darrer parlant va morir el 1993), J\xc3\xb5g\xc3\xb5per\xc3\xa4, Liivch\xc3\xbcl\xc3\xa4 i Luuditsa. Les quatre \xc3\xbaltimes formen part del municipi de Vaipool. Alguns nom\xc3\xa9s hi viuen a l'estiu, i a l'hivern marxen a la ciutat (Kingisepp, St. Petersburg, Narva).\n_START_SECTION_\nDemografia\n_START_PARAGRAPH_\nEls v\xc3\xb2tics mai no han estat nombrosos, per\xc3\xb2 han sobreviscut a guerres, pesta i fam, i a l'assimilaci\xc3\xb3 (russificaci\xc3\xb3), accentuada en el segle XIX. Mentre que el nombre de carelis, ingrians i vepses s'increment\xc3\xa0, el nombre de v\xc3\xb2tics va minvar. Des del 1939 no foren inclosos als censos sovi\xc3\xa8tics. Els contactes ling\xc3\xbc\xc3\xadstics, curiosament, l'han ajudat a sobreviure. Se sap que el 1544 els russos de Jaanilinn (Ivangorod) parlaven l'alemany millor que el rus, i actualment s\xc3\xb3n v\xc3\xb2tics. Segons Dimitri Tsvetkov, el 1850, un 50% dels v\xc3\xb2tics parlava rus, i l'eslav\xc3\xb3 eclesi\xc3\xa0stic era ent\xc3\xa8s per un 10%._NEWLINE_El 1848 P. von Koeppen els calcul\xc3\xa0 en 5.148 individus, per\xc3\xb2 el cens rus del 1917 nom\xc3\xa9s en recull un miler. El cens sovi\xc3\xa8tic del 1926 recull 705 censats, per\xc3\xb2 baixaren a 400 el 1942 i a 50 el 1959 (dels quals el 70% parlaven v\xc3\xb2tic). H. Heinsoo i J. Viikberg en comptaren 66 el 1982 i 62 el 1989, dels quals nom\xc3\xa9s la meitat parla v\xc3\xb2tic.\n_START_SECTION_\nHist\xc3\xb2ria\n_START_PARAGRAPH_\nS\xc3\xb3n l'antiga poblaci\xc3\xb3 d'Ingermanland. Se separaren en el I mil\xc2\xb7lenni dels estonians i s'establiren entre el marge oriental del riu Narva i el llac Peipus (Peipsi). Els contactes amb l'estoni\xc3\xa0 s\xc3\xb3n confirmats pels dialectes estonians Kodavere i L\xc3\xbcganuse-J\xc3\xb5hvi. Mai no formaren una naci\xc3\xb3 o unitat administrativa separada. La seva terra era enmig de les rutes comercials. Hi ha troballes arqueol\xc3\xb2giques al planell Izhor, entre Kingissepp i Gachina (s. IV-VII)._NEWLINE_A la segona meitat del I mil\xc2\xb7lenni, hi arribaren els eslaus. La fundaci\xc3\xb3 de N\xc3\xb3vgorod (potser 859) els supos\xc3\xa0 pagar tributs, documentats des del 1069 quan atacaren N\xc3\xb3vgorod amb ajut de Vseslav de Polatsk i foren ven\xc3\xa7uts._NEWLINE_Els v\xc3\xb2tics s\xc3\xb3n mencionats per primer cop en escrits russos en el s. XI. En una ordre de Jaroslav de N\xc3\xb3vgorod (978-1054), sobre ponts i camins, parla dels v\xc3\xb2tics i el seu h\xc3\xa0bitat. Les tribus v\xc3\xb2tiques del N i SE eren nomenats chuds pels russos. A l'Edat mitjana, la part NO de N\xc3\xb3vgorod era anomenada Watland, i els seus habitants Vots. El nom Watland, Watlandia era habitual a Liv\xc3\xb2nia. L'expressi\xc3\xb3 pagani Watlandiae apareix als escrits cat\xc3\xb2lic del s.XII-XIII, i a la bula del Papa Alexandre III al bisbe d'Uppsala (1181-1195) i la del Papa Gregori IX a l'arquebisbe d'Uppsala i al bisbe de Link\xc3\xb6ping (1230)._NEWLINE_Tot i que la primera llengua usada a la vece de N\xc3\xb3vgorod fou \xc2\xabchud\xc2\xbb, la supremacia militar era russa. El 1149 ajudaren N\xc3\xb3vgorod contra H\xc3\xa4me, contra els suecs el 1240 i 1248, i contra els Cavallers teut\xc3\xb2nics el 1241, 1242 i 1269. Des del 1270, v\xc3\xb2tics i ingrians compongueren l'ex\xc3\xa8rcit de N\xc3\xb3vgorod. El Tractat de P\xc3\xa4hkin\xc3\xa4saari (Oreshek) el 1323 definir\xc3\xa0 les fronteres sueco-russes. In 1240, els alemanys fundaren Kaprio (Koporye) i els atacaren el 1444 i 1447. Quan el 1241, N\xc3\xb3vgorod captur\xc3\xa0 Kaprio, v\xc3\xb2tics i ingrians foren forcats per col\xc2\xb7laborar amb els alemanys. Pel 1440 el cavaller Heidenreich Vinke von Overberg deport\xc3\xa0 presoners de guerra v\xc3\xb2tics a Curl\xc3\xa0ndia. A Let\xc3\xb2nia els anomenaven kreevi\xc5\xa1 (Krievinsh 'rus')._NEWLINE_Jugaren un rol significant a N\xc3\xb3vgorod. Hi havia un Carrer Chude a la ciutat i la Carretera V\xc3\xb2tica cap al nord. Sembla que l'administraci\xc3\xb3 no els molest\xc3\xa0 gaire, i fins i tot els permet\xc3\xa9 mantenir llurs terres. El status del poder eslau afect\xc3\xa0 ling\xc3\xbc\xc3\xadsticament primer als nobles vots i m\xc3\xa9s tard als homes prominents._NEWLINE_El 1478 Mosc\xc3\xb2via destru\xc3\xad N\xc3\xb3vgorod. Els principats conquerits foren dividits en cinc parts (Vodskaya pyatina), de les quals la septentrional fou nomenada V\xc3\xb2tica, situada entre el riu Lauga i la badia de Narva, i a l'E entre el riu Olkhava i el llac Ladoga. El 1484 i 1488, molts v\xc3\xb2tics foren deportats a R\xc3\xbassia Central, i hi arribaren colons russos, alhora que s'hi propagava la religi\xc3\xb3 ortodoxa. Sota la influ\xc3\xa8ncia de N\xc3\xb3vgorod, com a vassalls, molts ja l'havien acceptat. El 1348 s'hi fund\xc3\xa0 el monestir de Jaama (Jamburg). Nogensmenys, encara el 1534 i el 1548, els arquebisbes de N\xc3\xb3vgorod, Makarius i Theodosius, afirmaren que els v\xc3\xb2tics eren obstinadament pagans. Mosc\xc3\xb2via es prenia la cristianitzaci\xc3\xb3 seriosament. Ilya el Monjo i Nikifor, s'hi esfor\xc3\xa7aren (batejos massius, destrucci\xc3\xb3 de santuaris pagans). Alhora, deixaren d'emprar noms v\xc3\xb2tics i adoptaren els russos._NEWLINE_Per la Pau de Stolbova del 1617, Ingermanland fou adjudicada a Su\xc3\xa8cia. Els suecs van propagar el luteranisme per imposar-se a les noves \xc3\xa0rees. Una part dels v\xc3\xb2tics va escapar a R\xc3\xbassia, i les parts buides foren poblades amb finlandesos. I mentre els ingrians es van fer protestants, els v\xc3\xb2tics es mantingueren ortodoxos_NEWLINE_Despr\xc3\xa9s de la Guerra del Nord (1703-1712), Ingermanland va tornar a R\xc3\xbassia. Aix\xc3\xb2 va suposar la deportaci\xc3\xb3 de molts d'ells a Kazan i la construcci\xc3\xb3 de la ciutat de Sant Petersburg, vora de l'antiga Nyen (Neevanlinna), en zona f\xc3\xadnica; la futura capital russa atraur\xc3\xa0 a Ingermanland nombrosos immigrants i far\xc3\xa0 que la terra del territori sigui distribu\xc3\xafda entre els favorits de la cort. De les terres v\xc3\xb2tiques, la cort s'apoder\xc3\xa0 de la part oriental de J\xc3\xb5g\xc3\xb5per\xc3\xa4 (kuninkaa varta). A mitjans del s. XIX els vots comen\xc3\xa7aven a preferir les can\xc3\xa7ons i les vestimentes russes._NEWLINE_La llibertat de moviments i l'escolaritzaci\xc3\xb3 incrementaren aquest sentiment, amb la inestimable ajuda de l'esgl\xc3\xa9sia ortodoxa. El 1920 era dif\xc3\xadcil diferenciar un vot d'un rus. El 1930 s'arrib\xc3\xa0 al punt que els joves no parlaven v\xc3\xb2tic. El r\xc3\xa8gim sovi\xc3\xa8tic els canvi\xc3\xa0 la vida. Els petits propietaris foren deportats i obligats a unir-se als kolkhoz: viol\xc3\xa8ncia f\xc3\xadsica barrejada amb injust\xc3\xadcia social, persecuci\xc3\xb3 nacional i religiosa. L'artesania dom\xc3\xa8stica fou prohibida, aix\xc3\xad com tenir bot privat. I els que no es registraven com a russos eren deportats._NEWLINE_Durant la Segona Guerra Mundial, Ingermanland fou teatre de guerra. Amb la retirada alemanya, alguns pobles f\xc3\xadnics marxaren a Finl\xc3\xa0ndia com a refugiats, entre ells molts v\xc3\xb2tics. Despr\xc3\xa9s de la guerra, R\xc3\xbassia els reclam\xc3\xa0, i els comissaris sovi\xc3\xa8tics els coaccionaren per tornar. Alguns fugiren a Su\xc3\xa8cia o a Est\xc3\xb2nia, i alguns dels retornats foren enviats a \xc3\x80sia Central i dispersats._NEWLINE_A la mort de Stalin, enviaren peticions a Moscou i, com a resultat, des del 1956, alguns v\xc3\xb2tics tornaren a casa seva, per\xc3\xb2 els terres eren ocupades per estrangers russos._NEWLINE_L'eix de llur identitat el constitueix l'artesania, merc\xc3\xa8s a la qual conserven part del vocabulari, i el calendari folkl\xc3\xb2ric."